Hokkoer

* se inndeling!

**Hokkofamilien** eller **hokkoer** (Cracidae) er en familie med noen terrestriske og mange trelevende hønsefugler (Galliformes), som er nærmest endemiske for den neotropiske faunaregionen og det ekstremt sørlige Nearktis. Familien teller 56 arter (90 taxa), som deles inn i fire underfamilier og elleve slekter.

Ifølge BirdLife International er 28 av de 56 artene *[[livskraftig]]e*, fem *[[nær truet]]*, ni *[[sårbar]]e*, sju *[[sterkt truet]]*, seks *[[kritisk truet]]*, og én art *[[utryddet i vill tilstand]]*. 

## Beskrivelse

Hokkoene kan i utseendet minne litt om kalkuner. Familien består av mellomstore til store arter med ganske lange stjerter. Artene varierer i størrelse fra guyanahokko, som blir cirka  lang og veier , til storhokko, som blir nærmere 92 cm lang og kan veie opp mot 4,8 kg. Et særpreg for artene er bar hud med sterke farger i hode/struperegionen og horndannelser med kraftige farger på nebbet (*[[Mitu]]*) og/eller hodet (*[[Pauxi]]*).

På norsk kalles alle fuglene i denne familien hokkoer, men på mange andre språk skiller man mellom såkalte *guaner*, *chachalacaer* og *curassower*. Guaner og chachalacaer, som er kjønnsmessige relativt like, er generelt slankere bygget enn curassower, som har en mer massiv kropp og (i forhold til kroppen) et kraftigere nebb. Curassower utviser dessuten sterk kjønnsdimorfisme og er mer langbeinte og mer terrestriske, selv om alle artene må kunne hevdes å ha relativt lange ekstremiteter. Kortest ekstremiteter har guanene, som dessuten er de mest trelevende av artene. Alle artene har sterkt avrunda, konkave vinger. Brystmusklene er godt utviklet, men flygekapasiteten er moderat og kontinuerlig flukt med vingeslag er sjelden. Lengre flukt skjer som regel som glideflukt mellom trærne, etter noen få heftige slag med vingene (spesielt guanene). Fuglene lander gjerne lavt i et annet nærliggende tre, der de klatrer opp i høyden før en ny flukt igangsettes.

Ulikt alle andre hønsefugler, unntatt ovnhøns (Megapodiidae), så har hokkoene en forlenget baktå, festet på samme nivå som de tre framtærne. Det gjør selv de mest terrestriske av dem perfekt tilpasset vagling på greiner i trærne, noe de også gjør. De undere ekstremitetene er imidlertid kraftige og godt tilpasset en terrestrisk tilværelse, og selv hovedsakelig trelevende arter tilbringer ganske mye tid på bakken og er godt tilpasset.

Hokkoene lever i hovedsak av frukt, med de eter også insekter og larver av ulike slag. Reiret bygges i et tre, og hunnen legger to til tre hvite egg som hun ruger alene. Ungene blir flygedyktige i løpet av få dager.

## Taksonomi

Hokkoene er en gammel gruppe av opprinnelse. De eldste fossile bevisene (*[[Boreortalis]]*, cirka 18 Mya) peker mot en mesoamerikansk cracid stamform som splittet fra sine nærmeste slektninger for omkring 48–68 millioner år siden, trolig i Laurasia. Funnet ble gjort i Wyoming i USA og støtter en opprinnelse på den nordlige halvkule. Funnet besto av en liten, lite spasialisert hokko, og skal man dømme etter lemmenes proporsjoner, var den definitivt trelevende. Krongruppen oppsto trolig for omkring 13 millioner år siden.

Hokkoer har av og til blitt gruppert sammen med ovnhøns i gruppen Craciformes, men moderne forskning støtter ikke dette. Den antyder snarere en basal avstamning fra orden hønsefugler (Galliformes). Det er stort sett enighet om inndelingen i de tre underfamiliene Penelopinae, Oreophasinae og Ortalisinae, men det hefter fortsatt uklarheter med rekkefølgen innenfor Cracinae. Det som synes sikkert er at *[[Nothocrax]]* er mest basal, men del Hoyo & Collar (2014) plasserer den som basal i en klade med *[[Crax]]*, mens Hosner, Braun & Kimball (2016) ser den som basal i en klade med *Mitu* og *Pauxi*. I sistnevnte undersøkelse reises det dessuten spørsmål om hvorvidt *Mitu* og *Pauxi* bør slås sammen.

## Inndeling
Inndelingen følger HBW and BirdLife International Illustrated Checklist of the Birds of the World og HBW Alive, som blant annet bygger på Wang *et al.* (2013). Norske navn på arter og grupper følger Norsk navnekomité for fugl og er i henhold til Syvertsen *et al.* (2008, 2017). Navn på arter og grupper i parentes er ikke offisielle, men kun midlertidige beskrivelser i påvente av en offisiell beskrivelse.

* Galliformes, hønsefugler (fem familier, 307 arter)
** Megapodiidae, ovnhønsfamilien (21 arter)
** Cracidae, hokkofamilien (4 underfamilier, 11 slekter, 56 arter)
*** Penelopinae (guaner)
**** *[[Chamaepetes]]*, 
***** *[[svarthokko|C. unicolor]]*, svarthokko
***** *[[blåmaskehokko|C. goudotii]]*, blåmaskehokko
**** *[[Penelopina]]*
***** *[[smekkehokko|P. nigra]]*, smekkehokko
**** *[[Penelope (slekt)|Penelope]]*
***** *[[sølvørehokko|P. argyrotis]]*, sølvørehokko
***** *[[skjegghokko|P. barbata]]*, skjegghokko
***** *[[mørkhodehokko|P. ortoni]]*, mørkhodehokko
***** *[[andeshokko|P. montagnii]]*, andeshokko
***** *[[marailhokko|P. marail]]*, marailhokko
***** *[[brasilhokko|P. superciliaris]]*, brasilhokko
***** *[[rødbrillehokko|P. dabbenei]]*, rødbrillehokko
***** *[[hvitbrynhokko|P. jacquacu]]*, hvitbrynhokko
***** *[[parykkhokko|P. purpurascens]]*, parykkhokko
***** *[[caucahokko|P. perspicax]]*, caucahokko
***** *[[hvitvingehokko|P. albipennis]]*, hvitvingehokko
***** *[[sothokko|P. obscura]]*, sothokko
***** *[[rustnakkehokko|P. pileata]]*, rustnakkehokko
***** *[[sumphokko|P. ochrogaster]]*, sumphokko
***** *[[jungelhokko|P. jacucaca]]*, jungelhokko
**** *[[Pipile]]*
***** *[[trinidadhokko|P. pipile]]*, trinidadhokko
***** *[[blåstrupehokko|P. cumanensis]]*, blåstrupehokko
***** *[[Pipile grayi|P. grayi]]*,  (norsk navn mangler, hvitstrupehokko)
***** *[[rødstrupehokko|P. cujubi]]*, rødstrupehokko
***** *[[svartpannehokko|P. jacutinga]]*, svartpannehokko
**** *[[Aburria]]*
***** *[[gulflikhokko|A. aburri]]*, gulflikhokko
*** Oreophasinae (av og til Oreophasini)
**** *[[Oreophasis]]*, 
***** *[[hornhokko|O. derbianus]]*, hornhokko
*** Ortalisinae (chachalacaer, av og til Ortalidini)
**** *[[Ortalis]]*, 
***** *[[kratthokko|O. vetula]]*, kratthokko
***** *[[gråhodehokko|O. cinereiceps]]*, gråhodehokko
***** *[[kastanjevingehokko|O. garrula]]*, kastanjevingehokko
***** *[[llanoshokko|O. ruficauda]]*, llanoshokko
***** *[[rusthodehokko|O. erythroptera]]*, rusthodehokko
***** *[[sinaloahokko|O. wagleri]]*, sinaloahokko
***** *[[guerrerohokko|O. poliocephala]]*, guerrerohokko
***** *[[chacohokko|O. canicollis]]*, chacohokko
***** *[[hvitbukhokko|O. leucogastra]]*, hvitbukhokko
***** *[[colombiahokko|O. columbiana]]*, colombiahokko
***** *[[buskhokko|O. guttata]]*, buskhokko
***** *[[bahiahokko|O. araucuan]]*, bahiahokko
***** *[[skjellhokko|O. squamata]]*, skjellhokko
***** *[[guyanahokko|O. motmot]]*, guyanahokko
***** *[[blekbrynhokko|O. superciliaris]]*, blekbrynhokko
*** Cracinae (curassower, av og til Cracini)
**** *[[Nothocrax]]*, 
***** *[[brunhokko|N. urumutum]]*, brunhokko
**** *[[Crax]]*, 
***** *[[storhokko|C. rubra]]*, storhokko
***** *[[blåknopphokko|C. alberti]]*, blåknopphokko
***** *[[gulknopphokko|C. daubentoni]]*, gulknopphokko
***** *[[trollhokko|C. alector]]*, trollhokko
***** *[[krøllhokko|C. fasciolata]]*, krøllhokko
***** *[[Crax pinima|C. pinima]]*, (norsk navn mangler, belemhokko)
***** *[[rødknopphokko|C. globulosa]]*, rødknopphokko
***** *[[krushokko|C. blumenbachii]]*, krushokko
**** *[[Mitu]]*, 
***** *[[elvehokko|M. tomentosum]]*, elvehokko
***** *[[alagoashokko|M. mitu]]*, alagoashokko
***** *[[kamnebbhokko|M. tuberosum]]*, kamnebbhokko
***** *[[loretohokko|M. salvini]]*, loretohokko
**** *[[Pauxi]]*, 
***** *[[sørhjelmhokko|P. unicornis]]*, sørhjelmhokko
***** *[[sirahokko|P. koepckeae]]*, sirahokko
***** *[[nordhjelmhokko|P. pauxi]]*, nordhjelmhokko
** Numididae, perlehønsfamilien (8 arter)
** Odontophoridae, tannvaktelfamilien (35 arter)
** Phasianidae, fasanfamilien (187 arter)

## Fylogeni

## Referanser




## Eksterne lenker
*